CELEX: 22014D0166
Language: sk
Date: 2014-09-25 00:00:00
Title: Rozhodnutie Spoločného výboru EHP č. 166/2014 z 25. septembra 2014, ktorým sa mení príloha I (Veterinárne a fytosanitárne záležitosti) k Dohode o EHP [2015/1234]

30.7.2015   
            
            
               SK
            
            
               Úradný vestník Európskej únie
            
            
               L 202/10
            
         ROZHODNUTIE SPOLOČNÉHO VÝBORU EHP
   č. 166/2014
   z 25. septembra 2014,
   ktorým sa mení príloha I (Veterinárne a fytosanitárne záležitosti) k Dohode o EHP [2015/1234]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie rozhodnutie Komisie 2013/652/EÚ z 12. novembra 2013 o monitorovaní a ohlasovaní antimikrobiálnej rezistencie u zoonotických a komenzálnych baktérií (1) sa má začleniť do Dohody o EHP.
            
         
               (2)
            
            
               Vykonávacím rozhodnutím 2013/652/EÚ sa zrušuje rozhodnutie Komisie 2007/407/ES z 12. júna 2007 o zosúladenom monitorovaní antimikrobiálnej rezistencie baktérie Salmonella u hydiny a u ošípaných (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (3)
            
            
               Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (4)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola I prílohy I k Dohode o EHP sa mení takto:
   
               1.
            
            
               V časti 7.1 sa za bod 8b [nariadenie Európskeho parlamentu a Rady (ES) č. 2160/2003] vkladá tento bod:
               
                           „8c.
                        
                        
                           
                              32013 D 0652: vykonávacie rozhodnutie Komisie 2013/652/EÚ z 12. novembra 2013 o monitorovaní a ohlasovaní antimikrobiálnej rezistencie u zoonotických a komenzálnych baktérií (Ú. v. EÚ L 303, 14.11.2013, s. 26).“
                        
                     
         
               2.
            
            
               V časti 7.2 sa text bodu 48 (rozhodnutie Komisie 2007/407/ES) vypúšťa.
            
         Článok 2
   Znenie vykonávacieho rozhodnutia 2013/652/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 26. septembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 303, 14.11.2013, s. 26.
   
      (2)  Ú. v. EÚ L 153, 14.6.2007, s. 26.
   
      (3)  Ústavné požiadavky neboli oznámené.